**Paul Byron** (s. 27. huhtikuuta 1989 Ottawa, Ontario, Kanada) on uransa päättänyt kanadalainen jääkiekkoilija, joka pelasi viimeisimpänä NHL-joukkue Montreal Canadiensissa. Hänet varattiin NHL:n varaustilaisuudessa 2007 kuudennella kierroksella Buffalo Sabresiin. Hän teki Buffalossa debyyttinsä 2011 ennen kuin hänet kaupattiin Calgaryyn.

Ura
---

Byron pelasi kaudella 2005-2006 Ottawa West Golden Knightsissa. Seuraavaksi kaudeksi hän siirtyi QMJHL:ssä pelaavaan Gatineau Olympiquesiin. Hän teki 44 pistettä kauden aikana. Buffalo Sabres varasi hänet kuudennella kierroksella NHL:n varaustilaisuudessa 2007. Seuraavalla kaudella 2007–2008 hän jatkoi Gatineaussa tehden 52 ottelussa 68 pistettä. Pudotuspeleissä hän teki 32 pistettä 19 ottelussa. Hän oli joukkueensa toiseksi eniten pisteitä tehnyt 51 pistettä iskeneen Claude Girouxin jälkeen. Joukkue voitti QMJHL:n mestaruuden. Viimeisellä QMJHL -kaudellaan 2008-2009 hän teki 99 pistettä 64 ottelussa ja hänet nimettiin toiseen tähdistökentälliseen.

Byron teki kolmivuotisen sopimuksen Buffalo Sabresin kanssa heinäkuun ensimmäisenä päivänä 2009 vain viisi tuntia ennen kuin Buffalo olisi menettänyt oikeutensa häneen. Hän joutui kuitenkin tyytymään paikkaan Sabresin farmijoukkue Portland Piratesissa, jossa hän pelasi 57 ottelua ja teki 33 pistettä. Seuraavalla kaudella hän teki 53 pistettä 67 pelissä. Byron ansaitsi samalla kaudella myös paikan NHL-kokoonpanossa ja teki debyyttinsä 22. tammikuuta 2011. Hän teki ensimmäisen NHL-pisteensä, kun syötti Tyler Myersin tekemän maalin 5–3 -voitossa New York Islandersista. Ensimmäisen maalinsa hän teki kaksi yötä myöhemmin Ottawa Senatorsia vastaan.

25. heinäkuuta 2011 Byron kaupattiin Chris Butlerin kanssa Calgary Flamesiin, joka antoi tilalle Robyn Regehrin, Ales Kotalikin ja varausvuoron. Hän aloitti kautensa AHL-joukkue Abbotsford Heatissa, mutta ansaitsi myöhemmin paikkansa Calgaryn kokoonpanossa. Hän teki myös maalin uransa ensimmäisestä rangaistuslaukauksesta Toronto Maple Leafsia vastaan. Byron joutui olemaan kaudella 2012–2013 yli kuukauden sivussa olkapäävamman takia. Hän teki kaudella kuitenkin 15 pistettä 38 Abbotsfordissa pelaamassaan ottelussa. Hänet kutsuttiin helmikuussa Calgaryyn, mutta hän loukkasi kätensä heti ensimmäisessä pelissään. Hän pelasi kuitenkin kauden aikana vielä kolme peliä.

Kauden 2013–2014 Byron aloitti jälleen kautensa Abbotsford Heatissa, josta hänet kuitenkin kutsuttiin Calgaryyn, jonka valmentaja Bob Hartley vakuuttui hänen aggressiivisesta pelitavastaan.

Yksityiselämä
-------------

Byronilla on vaimo Sarah. Heillä on tytär Elianna ja poika Brysen.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2009–2010 | Portland Pirates | AHL | 57 | 14 | 19 | 33 | 59 | 4 | 0 | 0 | 0 | 0 |
| 2010–2011 | Buffalo Sabres | NHL | 8 | 1 | 1 | 2 | 2 | – | – | – | – | – |
|  | Portland Pirates | AHL | 67 | 26 | 27 | 53 | 52 | 12 | 2 | 5 | 7 | 6 |
| 2011–2012 | Calgary Flames | NHL | 22 | 3 | 2 | 5 | 2 | – | – | – | – | – |
|  | Abbotsford Heat | AHL | 39 | 7 | 14 | 21 | 40 | 8 | 1 | 3 | 4 | 2 |
| 2012–2013 | Calgary Flames | NHL | 4 | 0 | 1 | 1 | 2 | – | – | – | – | – |
|  | Abbotsford Heat | AHL | 38 | 6 | 9 | 15 | 38 | – | – | – | – | – |
| 2013–2014 | Calgary Flames | NHL | 47 | 7 | 14 | 21 | 27 | – | – | – | – | – |
|  | Abbotsford Heat | AHL | 23 | 5 | 13 | 18 | 4 | – | – | – | – | – |
| 2014–2015 | Calgary Flames | NHL | 57 | 6 | 13 | 19 | 8 | – | – | – | – | – |
| 2015–2016 | Montreal Canadiens | NHL | 62 | 11 | 7 | 18 | 11 | – | – | – | – | – |
| 2016–2017 | Montreal Canadiens | NHL | 81 | 22 | 21 | 43 | 29 | 6 | 1 | 0 | 1 | 0 |
| 2017–2018 | Montreal Canadiens | NHL | 82 | 20 | 15 | 35 | 23 | – | – | – | – | – |
| 2018–2019 | Montreal Canadiens | NHL | 56 | 15 | 16 | 31 | 17 | – | – | – | – | – |
| 2019–2020 | Montreal Canadiens | NHL | 29 | 4 | 6 | 10 | 4 | 10 | 1 | 3 | 4 | 6 |
| 2020–2021 | Montreal Canadiens | NHL | 46 | 5 | 11 | 16 | 12 | 22 | 3 | 3 | 6 | 10 |
| 2021–2022 | Montreal Canadiens | NHL | 27 | 4 | 3 | 7 | 2 | – | – | – | – | – |
| 2022–2023 | Montreal Canadiens | NHL | 0 | 0 | 0 | 0 | 0 | – | – | – | – | – |
| 13 kautta | yhteensä | NHL | 521 | 98 | 110 | 208 | 139 | 38 | 5 | 6 | 11 | 16 |

Saavutukset
-----------

* Valittiin QMJHL:n toiseen tähdistöön vuonna 2009.

Lähteet
-------

* Paul Byron The Internet Hockey Databasessa (englanniksi)
* Paul Byron Eurohockey-sivustolla (englanniksi)
* Paul Byron *Elite Prospects*. Everysport Media Group AB.  (englanniksi)

### Viitteet

1. ↑  Paul Byron at eliteprospects.com *www.eliteprospects.com*. Viitattu 23.9.2023. (englanniksi)
2. ↑  Champions crowned throughout Junior A hockey  24.5.2008. NHL. Viitattu 21.1.2015.
3. ↑  Buffalo Sabres sign draft pick Paul Byron to entry-level deal  1.6.2009. NHL.  Arkistoitu 3.3.2016. Viitattu 21.1.2015.
4. ↑  Byron gets right to the point in debut  23.1.2011. Buffalo News. Viitattu 21.1.2015.
5. ↑  NHL capsules  25.1.2011. NHL. Viitattu 21.1.2015.
6. ↑  Flames trade Robyn Regehr  25.6.2011. NHL. Viitattu 21.1.2015.
7. ↑  Byron cool as ice on Calgary penalty shot  15.2.2012. Calgary Herald. Viitattu 21.1.2015.
8. ↑  Tough break for Flames' Byron  13.2.2013. Calgary Sun.  Arkistoitu 23.9.2015. Viitattu 21.1.2015.
9. ↑  Paul Byron player card NHL. Viitattu 21.1.2015.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Paul Byron